રાજય સરકાર દ્વારા નવી ટેક્સટાઇલ પોલિસી બનાવતા પહેલા આજે દક્ષિણ ગુજરાતના ટેક્સટાઇલ ઉદ્યોગ સાથે સંકળાયેલા વિવિધ સેક્ટરના ઉદ્યોગકારોની એક બેઠક મુખ્યમંત્રીની અધ્યક્ષતામાં રાખવામાં આવી હતી, જેમાં 2018થી 2023 માટેની નવી ટેક્સટાઇલ પોલિસી માટે સધર્ન ગુજરાત ચેમ્બર ઓફ કોમર્સ તરફથી મહારાષ્ટ્રની તુલનામાં સસ્તી વીજળી, કેપિટલ સબસીડી ઉપરથી કેપ હટાવવાની અને ઇન્ટરેસ્ટ સબસીડીનો લાભ આપવા રજૂઆત કરવામાં આવી હતી ઉપરાંત મુખ્યમંત્રી જયારે મુખ્યમંત્રી ગુજરાતને ટેક્સટાઇલ હબ બનાવવા માંગતા હોય ત્યારે જો ટેક્સટાઇલ ઉદ્યોગના પ્રશ્નોના નિરાકરણ કરવામાં આવશે તો જ ટેક્સટાઇલની ચમક ફરી પાછી આવશે હોવાનો ઉલ્લેખ કરવામાં આવ્યો હતો.